Krepšinis 1988 m. vasaros olimpinėse žaidynėse
Krepšinio turnyras 1988 m. vasaros olimpinėse žaidynėse vyko Seule, Pietų Korėjoje nuo rugsėjo 17 d. iki rugsėjo 30 d. Viename iš pusfinalių, Sovietų Sąjunga žaidė prieš JAV. Šios vyrų komandos paskutinį kartą buvo susitikusios 1972 m. Olimpinėse žaidynėse, kurių finale Sovietų Sąjunga išplėšė pergalę iš JAV ir iškovojo aukso medalius. Pusfinalio rungtynėse Seule, JAV prastai metė ir blokavo, o rungtynes pralaimėjo 76:82. Šiame susitikime Rimas Kurtinaitis buvo rezultatyviausias visų rungtynių žaidėjas, pelnęs 28 taškus, Arvydas Sabonis nustelbė kylančią D. Robinsono žvaigždę. Sovietų Sąjunga finale įveikė Jugoslaviją ir laimėjo auksą. Sovietų Sąjungos komandos lyderiais buvo keturi lietuvių krepšininkai - Šarūnas Marčiulionis, Arvydas Sabonis, Rimas Kurtinaitis ir Valdemaras Chomičius. Brazilijos krepšinio komanda buvo vedama snaiperio Oscar Schmidt, kuris pelnė vidutiniškai 42 taškus per žaidimą savo komandai.